Diari Oficial de la Generalitat Valenciana


Sumari del DOGV 7783, del 16-05-2016 (2016/3132)

RESOLUCIÓ de 13 d'abril de 2016, de la Direcció General de Justícia, per la qual es convoquen per a la seva provisió pel sistema de lliure designació, els llocs de director/a i sotsdirector/a de l'Institut de Medicina Legal de València.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3132


Data del document
:   13-04-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 13 d'abril de 2016, de la Direcció General de Justícia, per la qual es convoquen per a la seva provisió pel sistema de lliure designació, els llocs de director/a i sotsdirector/a de l'Institut de Medicina Legal de València. [2016/3132]  
De conformitat amb el que estableixen els articles 524 i següents de la Llei Orgànica 6/1985, d'1 de juliol, del poder judicial, i els articles 56 i següents del Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, i Decret 62/2007, de 20 d'abril, del Consell, pel qual s'aprova el Reglament d'organització i funcionament de l'Institut de Medicina Legal de València, s'anuncia la provisió, pel sistema de lliure designació, dels llocs, amb la seua descripció i els requisits necessaris per al seu exercici, que s'especifiquen a l'annex i de la present convocatòria, d'acord amb les següents bases:  
  
Primera. Participants  
Hi podran participar els funcionaris de carrera pertanyents al cos de metges forenses, que es troben en situació de servei actiu.  
Els participants hauran de reunir els requisits i les condicions dels llocs, d'acord amb la classificació d'aquests, exposats en els annexos I i II.  
  
Segona. Presentació de sol·licituds  
Les sol·licituds dirigides a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, s'han de presentar, segons model que figura com a annex III, en el termini de 10 dies naturals, comptats des de l'endemà de la publicació simultània d'aquesta convocatòria al Diari Oficial de la Comunitat Valenciana i en el Boletín Oficial del Estado. En cas que la simultaneïtat no fos possible, el termini al·ludit es computarà a partir de l'endemà de la publicació al Boletín Oficial del Estado.  
  
Les sol·licituds es poden presentar al Registre General de la Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, torre 4, planta baixa, carrer Castán Tobeñas, 77, 46969 de València, als serveis centrals i territorials de les diferents conselleries, en els punts PROP o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Amb la instància-sol·licitud s'adjuntarà una relació dels mèrits que s'al·leguen per a sol·licitar el lloc de treball, i s'adjuntarà també la documentació acreditativa d'aquests. Si la documentació ja consta en l'expedient personal, només caldrà citar-los a la sol·licitud.  
Igualment es presentarà amb la instància una memòria signada en la qual, en una extensió no superior a cinc folis, el candidat realitzarà una anàlisi de tasques del lloc sol·licitat, condicions i mitjans necessaris per al seu exercici, proposta de millora en el desenvolupament de les funcions i totes aquelles qüestions que l'aspirant considere d'interés o importància basant-se en la descripció de les funcions del lloc.  
  
Tercera. Entrevista  
Els aspirants seran convocats per la Direcció General de Justícia a la realització d'una entrevista, la qual versarà sobre el contingut de la memòria indicada a la base anterior.  
  
Quarta. Resolució i adjudicació de destinació  
La resolució de la present convocatòria es durà a terme per la directora general de Justícia, efectuant-se el nomenament en el termini màxim de dos mesos comptats des de la finalització del termini de presentació de sol·licituds. Aquest termini es pot prorrogar, excepcionalment, fins a un mes més.  
En la resolució d'aquesta convocatòria s'indicarà expressament la data d'inici dels terminis de cessament i presa de possessió.  
El/la designat/ada podrà ser cessat/ada amb caràcter discrecional mitjançant resolució en la qual la motivació s'ha de referir exclusivament a la competència per adoptar-la. També podrà renunciar al lloc de treball, mitjançant sol·licitud raonada en la qual es faran constar els motius professionals o personals per a aquesta renúncia i sempre que s'haja ocupat aquest lloc almenys durant un any.  
El funcionari remogut d'aquest lloc de lliure designació o que hi haja renunciat, serà adscrit provisionalment, fins que no obtinga un altre lloc amb caràcter definitiu, a un corresponent al seu cos, dins del mateix municipi i amb efectes de l'endemà de la resolució del cessament o acceptació de la renúncia.  
El funcionari remogut o que haja renunciat gaudirà de dret preferent per ocupar, la primera vegada que s'anuncien a concurs, llocs de treball genèrics en la mateixa localitat on prestaven servei quan es va produir el seu cessament, han de sol·licitar tots els llocs de treball que es convoquen en aquella localitat. Si no participen en el concurs, o no obtenen cap dels llocs sol·licitats, s'adjudicarà amb caràcter definitiu qualsevol dels llocs no adjudicats.  
  
Contra aquesta resolució, que posa fi a la via administrativa, es podrà interposar un recurs contenciós administratiu davant els Jutjats Contenciosos Administratius de la ciutat de València, o davant aquells que es troben en la circumscripció on el demandant tinga el seu domicili, en un termini de dos mesos a comptar des de l'endemà de la notificació o publicació, conformement amb el que disposen els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de recurs potestatiu de reposició, davant aquesta Direcció General de Justícia, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
  
València, 13 d'abril de 2016.- La directora general de Justícia: M.ª Àngels García Vidal.  
  
  
ANNEX I  
  
Lloc de treball número 3.101  
Denominació: director  
Centre de destinació: Institut de Medicina Legal de València  
Naturalesa: funcionarial  
Sector: Administració de justícia  
Provisió: lliure designació  
Dedicació: exclusiva  
Complement específic: 724,78 euros/mes  
Característiques:  
1. Requisits: metge forense en actiu, 5 anys exercici professional com a metge forense.  
2. Funcions: les assignades en el Reglament orgànic del cos nacional de metges forenses, segons Reial Decret 296/1996, de 23 de febrer, a l'article 5 del Reglament dels instituts de medicina legal aprovat en el Reial Decret 386/1996, d'1 de març i les que estableix l'article 9 del Reglament d'organització i funcionament de l'Institut de Medicina Legal de València, aprovat per Decret 62/2007, de 20 d'abril, del Consell.  
  
  
ANNEX II  
  
Lloc de treball número 3.102  
Denominació: sotsdirector  
Centre de destinació: Institut de Medicina Legal de València  
Naturalesa: funcionarial  
Sector: Administració de justícia  
Provisió: lliure designació  
Dedicació: exclusiva  
Complement específic: 671.51 euros/mes  
Característiques:  
1. Requisits: metge forense en actiu, 4 anys exercici professional com a metge forense.  
2. Funcions: les establertes en l'article 6 del Reial Decret 386/1996, d'1 de març, pel qual s'aprova el Reglament dels instituts de medicina legal i en l'article 5 del Reglament d'organització i funcionament de l'Institut de Medicina Legal de València, aprovat per Decret 62/2007, de 20 d'abril, del Consell.